# Epleslekten

Epleslekten **Epleslekten** hører til rosefamilien. Dette er små eller middelsstore løvtrær som bærer store, spiselige frukter om høsten eller vinteren (vinterepler).

Eplearten (*Malus domestica*) er en av de mest kultiverte trefruktene. Forskere trodde tidligere at dette vanlige mateplet og over 7 000 andre eplesorter stammet fra et villeple kalt *Malus sylvestris*, men har nylig funnet grunn til å endre dette.

Ny forskning antyder at mateplets (*Malus domestica*) primære slektning er villeplet (*Malus sieversii*)[trenger referanse]. Denne eplearten befinner seg i sentral-Asia, og de fleste kultiverte eplesortene i dag stammer fra det. Frukten på epletrær kalles eple.

Modne epler kan være røde, gule eller grønne. Epler blir ofte spist rå som frukt, men kan også brukes i matlaging, i retter som eplepai og eplekake. Epler kan moses til eplemos, og blant annet anvendes som pålegg. Eplene kan også presses og saften kan brukes i drikker, som eplemost, sider, calvados og juice.

Eplets smak og aroma varierer fra sort til sort. For eksempel er Golden Delicious og Red Delicious-epler milde og søte, mens Pippin og Granny Smith er friske og syrlige.

Eple blir blant annet spist med honning under rosj hasjaná, den jødiske nyttårsfeiringen, som symbol på et søtt nytt år.

Innholdet er tilgjengelig under Creative Commons-lisensen Navngivelse-Del på samme vilkår, men ytterligere betingelser kan gjelde. Se bruksvilkårene for detaljer.